**Tετάρτη, 17 Σεπτεμβρίου 2025**

**Ώρα προβολής: 21.00**

**Τιμή εισιτηρίου: 3 ευρώ**

***Ας Αγαπηθούμε όσο Ζούμε (Aimons-Nous Vivants)***

Ελάτε στο Κηποθέατρο ''Άγγελος Σικελιανός'' για μια βραδιά γεμάτη συγκίνηση, χιούμορ και αισιοδοξία — για μια βραδιά που θα σας κάνει να γελάσετε, να συγκινηθείτε και να θυμηθείτε πως... ποτέ δεν είναι αργά για λίγη τρέλα και πολλή καρδιά..!

Μια ιστορία για τη ζωή, την αγάπη και το απρόβλεπτο της καρδιάς. Μια αληθινά ανθρώπινη ιστορία για το θάρρος να ξαναρχίσεις… ό,τι κι αν έχει προηγηθεί.

Μια βαθιά ανθρώπινη κωμωδία για τη δύναμη της αγάπης, την ελπίδα και τη χαρά του να ξαναρχίζεις, σε οποιαδήποτε ηλικία που μας θυμίζει πως ποτέ δεν είναι αργά:

•για να αφεθείς σε μια νέα αγάπη

•για να γελάσεις ξανά με την ψυχή σου

•για να πιστέψεις πως η ζωή έχει πάντα μια δεύτερη πράξη

***Υπόθεση:***

Ο Αντουάν Τουσάντ, ένας εβδομηντάρης θρύλος της γαλλικής μουσικής, μετά από ένα σοβαρό εγκεφαλικό, θεωρεί πως η αυλαία της ζωής του έχει πέσει. Χωρίς πολλές φανφάρες, επιβιβάζεται σε ένα τρένο για τη Γενεύη, αποφασισμένος να αποσυρθεί διακριτικά.

Όμως, όπως συμβαίνει συχνά στη ζωή, όταν όλα μοιάζουν τελειωμένα, κάτι αναπάντεχο έρχεται να φέρει φως. Στο ταξίδι αυτό, γνωρίζει τη Βικτουάρ — μια εκκεντρική, αληθινή και βαθιά ζωντανή γυναίκα, που όχι μόνο είναι θαυμάστριά του, αλλά και μια ψυχή που κουβαλά το δικό της πάθος για τη ζωή. Μια συνάντηση — ιδιαίτερο ταξίδι — που θα αλλάξει και τους δύο, που ξεκινά με αμηχανία και καταλήγει σε μια τρυφερή, αστεία, απρόβλεπτη και συγκινητική περιπέτεια.

Σκηνοθεσία: Ζαν-Πιερ Αμερίς

Ηθοποιοί: Βαλέρια Λεμερσιέ, Ζεράρ Νταρμόν, Πατρίκ Τιμσί

***Είδος:*** Ρομαντική κωμωδία

***Διάρκεια:*** 90 λεπτά